Missa Cellensis in honorem Beatissimae Virginis Mariae

Missa Cellensis in honorem Beatissimae Virginis Mariae i C-Dur (Hoboken-Verzeichnis. XXII:5) (tysk: Mariazeller Messe zu Ehren der seligsten Jungfrau Maria eller Große Mariazeller Messe) også kalt Missa Sanctae Caeciliae (tysk: Cäcilienmesse, norsk: Santa Ceciliamesse eller Ceciliamesse) er en messe av Joseph Haydn. 

Et fragment av det originale partituret funnet i Romania i 1970 bærer den fullstendige tittel. Tilnavnet Ceciliamessen kan ikke bevislig føres tilbake til komponisten selv.

Ordet Cellensis er en henvisning til Mariavalfartsstedet Mariazell i Steiermark i Østerrike. Også et senere verk, kalt Missa Cellensis (tysk: Mariazeller Messe) (Hob. XXII:8) har denne henvisningen i tittelen.

Det antas at Haydn begynte å arbeide med messen i 1766, samme år som han ble første kapellmester for fyrst Esterhazy og ansvarlig for kirkemusikken. Messen var ikke ferdig før i 1773, men regnes som en milepæl i Haydens virke. Den markerer begynnelsen på en rekke store kirkemusikalske verker og er blant de mest betydningsfulle komposisjoner fra årene 1750-66, av de som fremdeles er i fullstendig behold.

Oslokoret Cæciliaforeningen sto i 1967 for den norske førstegangsfremføringen av verket.

Oppbygning 
 Kyrie: Largo – Allegro
 Gloria:
 Gloria: Allegro molto
 Laudamus te: Moderato
 Gratias: Alla breve
 Domine Deus: Allegro
 Qui tollis: Adagio
 Quoniam: Allegro molto
 Cum Sanctu Spiritu/In gloria Dei: Largo – Allegro molto
 Credo: Vivace – Largo – Allegro
 Sanctus: Adagio – Allegro
 Benedictus: Andante – Allegro
 Agnus Dei: Largo – Presto

Besetning 
 Solokvartett: (sopran, alt, tenor, bass)
 Kor (SATB)
 2 oboer, 2 fagotter, 2 trompeter, pauker, fioliner I og II, bratsj, cello, kontrabass, orgel

Litteratur

Utgivelser 

 Joseph Haydn: Messen Nr. 1–2 (mit Kritischem Bericht). Utgitt av James Dack og Georg Feder. Henle, München 1993.
 Joseph Haydn: Missa Cellensis in honorem BVM in c. Utgitt av Leonhard Riedel. Carus, Stuttgart 2009, ISMN M-007-09207-8.

Sekundærlitteratur 
 James Dack: The Dating of Haydn's Missa Cellensis in honorem Beatissimae Virginis Mariae: An Interim Discussion. Haydn Yearbook 13 (1982), s. 97–112.
 Ulrich Scheideler: Missa Cellensis in honorem Beatissimae Virginis Mariae [C-Dur] »Caecilienmesse«, »Missa Sanctae Caeciliae« Hob. XXII:5. In: Silke Leopold, Ullrich Scheideler: Oratorienführer. Metzler, Stuttgart 2000, ISBN 3-476-00977-7, S. 317f.
 Matthias Walz: Missa Cellensis in honorem Beatissimae Virginis Mariae C-Dur (»Caecilienmesse«), Hob. XXII: 5. I Hans Gebhard (Utgiver): Harenberg Chormusikführer. Harenberg, Dortmund 1999, ISBN 3-611-00817-6, S. 407–409.

Referanser 

Komposisjoner av Joseph Haydn
Messer
Komposisjoner fra 1766